Oficialusis leidinys L 265 , 12/09/1989 p. 0024 - 0029

specialusis leidimas suomių kalba: skyrius 13 tomas 19 p. 0086

specialusis leidimas švedų kalba: skyrius 13 tomas 19 p. 0086



Komisijos direktyva 1989 m. rugpjūčio 1 d. derinanti su technikos pažanga Tarybos direktyvą 77/538/EEB dėl valstybių narių įstatymų, reglamentuojančių motorinių transporto priemonių ir jų priekabų galinius rūko žibintus, suderinimo (89/518/EEB) EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1970 m. vasario 6 d. Tarybos direktyvą 70/156/EEB dėl valstybių narių teisės aktų, reglamentuojančių motorinių transporto priemonių ir jų priekabų tipo patvirtinimą, suderinimo [1] su paskutiniais pakeitimais, padarytais Direktyva 87/403/EEB [2], ypač į jos 11 straipsnį, atsižvelgdama į 1977 m. birželio 28 d. Tarybos direktyvą 77/538/EEB dėl valstybių narių įstatymų, reglamentuojančių motorinių transporto priemonių ir jų priekabų galinius rūko žibintus, suderinimo [3] su paskutiniais pakeitimais, padarytais Direktyva 87/354/EEB [4], ypač į jos 10 straipsnį, kadangi, atsižvelgiant į įgytą patirtį ir šiuolaikinę technologiją, dabar įmanoma supaprastinti tokių žibintų EEB sudėtinės dalies tipo patvirtinimo ženklą, kuriuo žymimi sugrupuoti, kombinuoti ar tarpusavyje sujungti su kitais žibintai; kadangi šioje direktyvoje numatytos priemonės atitinka Direktyvų dėl techninių kliūčių panaikinimo motorinių transporto priemonių prekybos srityje derinimo su technikos pažanga komiteto nuomonę, PRIĖMĖ ŠIĄ DIREKTYVĄ: 1 straipsnis Direktyvos 77/538/EEB 0 ir II priedai iš dalies keičiami pagal šios direktyvos priedą. 2 straipsnis 1. Nuo 1990 m. sausio 1 d. nė viena valstybė narė neturi teisės: a) - atsisakyti tam tikram transporto priemonių tipui suteikti EEB tipo patvirtinimą, išduoti Direktyvos 70/156/EEB 10 straipsnio 1 dalies trečioje įtraukoje nurodytą dokumentą arba suteikti nacionalinį tipo patvirtinimą, - uždrausti pradėti eksploatuoti transporto priemones dėl su galiniais rūko žibintais susijusių priežasčių, jei jie atitinka šios direktyvos nuostatas; b) - atsisakyti suteikti EEB sudėtinės dalies tipo patvirtinimą arba nacionalinį tipo patvirtinimą minėtiems galiniams rūko žibintams, jei jie atitinka šios direktyvos nuostatas, - uždrausti pateikti į rinką galinius rūko žibintus, jei jie paženklinti EEB tipo patvirtinimo ženklu, suteiktu pagal šios direktyvos nuostatas. 3 straipsnis Valstybės narės priima nuostatas, kurios, įsigaliojusios iki 1989 m. gruodžio 31 d., įgyvendina šią direktyvą. Jos nedelsdamos apie tai praneša Komisijai. Pagal pirmą pastraipą priimtose nuostatose turi būti aiški nuoroda į šią direktyvą. 4 straipsnis Ši direktyva skirta valstybėms narėms. Priimta Briuselyje, 1989 m. rugpjūčio 1 d. Komisijos vardu Martin bangemann Komisijos narys [1] OL L 42, 1970 2 23, p. 1. [2] OL L 220, 1987 8 8, p. 44. [3] OL L 220, 1977 8 29, p. 60. [4] OL L 192, 1987 7 11, p. 43. -------------------------------------------------- PRIEDAS 0 priedas iš dalies keičiamas taip: 1–1.4 teksto dalys pakeičiamos tokiu 1 skyriumi ir 1.1 poskyriu: "1. APIBRĖŽIMAI 1.1. Direktyvoje 76/756/EEB pateikti: - galinio rūko žibinto, - žibinto, - šviesos šaltinio (kaitinamųjų lempų), - atskirųjų žibintų, - sugrupuotųjų žibintų, - kombinuotųjų žibintų, - tarpusavyje sujungtų žibintų, - įtaiso, - signalų žibinto (išskyrus šviesos atšvaitus) šviečiamojo paviršiaus, - regimojo paviršiaus, - šviesą skleidžiančio paviršiaus, - atskaitos ašies, - atskaitos centro, - pavienio žibinto, apibrėžimai taikomi ir šiai direktyvai." 1.5–1.5.4 teksto dalys pernumeruojamos į 1.2–1.2.4 teksto dalis. 3.4 poskyris pakeičiamas taip: "3.4 Žibinto šviesą skleidžiantis paviršius neturi būti didesnis kaip 140 cm2." 6 skyriuje "2854 K" pakeičiama į "2856 K". Versijoje vokiečių kalba International Commission on Illumination santrumpa yra "CIE". II priedas iš dalies keičiamas taip: 1.2.2 punktas pakeičiamas taip: "1.2.2. pakankamai išsamūs brėžiniai (3 kopijos), kad būtų galima identifikuoti įtaiso tipą ir kategoriją, ir jo pritvirtinimo prie transporto priemonės vieta, atsižvelgiant į tos transporto priemonės geometriją, stebėjimo ašis, kuri turi būti laikoma atskaitos ašimi, naudojama bandymams atlikti (horizontalus kampas H = 0°), atskaitos taškas, kuris naudojamas kaip atskaitos centras atliekant pirmiau minėtus bandymus, vertikali ir horizontali šviečiamojo paviršiaus liestinės ir jų atstumas nuo žibinto atskaitos centro." 3.3 poskyryje žodis "ženklą" pakeičiamas į "numerį". 4.2 poskyris pakeičiamas taip: "4.2. Toks ženklas yra stačiakampyje įrašyta mažoji raidė "e" ir skaičius ar raidės, žymintys tipo patvirtinimą suteikusią valstybę narę: 1 Vokietija 2 Prancūzija 3 Italija 4 Nyderlandai 6 Belgija 9 Ispanija 11 Jungtinė Karalystė 13 Liuksemburgas 18 Danija 21 Portugalija EL Graikija IRL Airija Ženkle turi būti EEB sudėtinės dalies tipo patvirtinimo numeris, nurodytas atitinkamam galinio rūko žibinto tipui išduotame EEB sudėtinės dalies tipo patvirtinimo liudijime (žr. I priedą), o prieš jį – du skaitmenys, reiškiantys eilės numerį, priskirtą Tarybos direktyvos 77/538/EEB naujausiai esminei techninei pataisai, galiojančiai EEB sudėtinės dalies tipo patvirtinimo suteikimo datą. Šios direktyvos eilės numeris yra "00"." 4.6 poskyris pakeičiamas taip: "4.6. EEB sudėtinės dalies tipo patvirtinimo ženklų ir papildomų simbolių pavyzdžiai pateikti 1 priedėlyje. Gali būti toliau naudojami pradinės formos, t. y. be eilės numerio "00", sudėtinės dalies tipo patvirtinimo numeriai pagal Direktyvos 77/538/EEB 1 priedėlį, jei nesikeičia su galiniais rūko žibintais susiję techniniai reikalavimai." 4.7 poskyris pakeičiamas taip: "4.7. Jeigu apšvietimo ir šviesos signalinių įtaisui, sudarytam iš galinio rūko žibinto, sugrupuoto, kombinuoto ar tarpusavyje sujungto su kitais žibintais, pagal 3.3 poskyrį paskiriamas bendras EEB sudėtinės dalies tipo patvirtinimo numeris, galima pritvirtinti tik vieną EEB tipo patvirtinimo ženklą, sudarytą iš: - stačiakampyje įrašytos raidės "e" ir skaičiaus ar raidės, žyminčių tipo patvirtinimą suteikusią valstybę narę, - EEB sudėtinės dalies tipo patvirtinimo numerio ir, jei reikia, atitinkamos rodyklės." Po 4.7 poskyrio įrašomos tokios naujos teksto dalys: "4.7.1. Toks EEB sudėtinės dalies tipo patvirtinimo ženklas gali būti ant bet kurios sugrupuotų, kombinuotų arba tarpusavyje sujungtų žibintų vietos, jei: 4.7.1.1. jis matyti įrengus žibintus; 4.7.1.2. nė vieno sugrupuotų, kombinuotų arba tarpusavyje sujungtų žibintų šviesą perduodančių sudėtinių dalių negalima išimti kartu neišėmus patvirtinimo ženklo. 4.7.2. Kiekvieno žibinto, atitinkančio direktyvą, pagal kurią buvo suteiktas EEB sudėtinės dalies tipo patvirtinimas, identifikacijos simbolis, du 4.2 poskyrio galutinėje įtraukoje nurodyti rašmenys ir, jei reikia, raidė "D" turi būti paženklinti: 4.7.2.1. ant reikiamo šviesą skleidžiančio paviršiaus; 4.7.2.2. vienoje vietoje taip, kad visus sugrupuotuosius, kombinuotuosius arba tarpusavyje sujungtus žibintus būtų galima aiškiai identifikuoti." 4.9 poskyris pakeičiamas taip: "4.9. Sugrupuoto, kombinuoto arba tarpusavyje su kitais žibintais sujungto žibinto EEB sudėtinės dalies tipo patvirtinimo ženklo pavyzdžiai pateikti 2 priedėlyje." 1 priedėlis pakeičiamas taip: Pavadinime žodis "Pavyzdys" pakeičiamas į "Pavyzdžiai". Virš EEB sudėtinės dalies tipo patvirtinimo ženklo pavyzdžio įrašoma "1 paveikslas". Po 1 paveikslo pridedamas toks 2 paveikslas: +++++ TIFF +++++ Tokiu EEB sudėtinės dalies tipo patvirtinimo ženklu ženklinamas įtaisas, sudarytas iš galinio (šoninio) gabarito žibinto ir galinio rūko žibinto, kuriam EEB sudėtinės dalies tipo patvirtinimas suteiktas Belgijoje (e 6) ir kurio patvirtinimo numeris yra 00390. Rodyklė rodo kryptį, kuria galinio (šoninio) gabarito žibinto fotometrinių specifikacijų laikomasi iki kampo 80°H." . 2 priedėlis pakeičiamas taip: " 2 priedėlis SUGRUPUOTŲ, KOMBINUOTŲ ARBA TARPUSAVYJE SUJUNGTŲ ŽIBINTŲ SUPAPRASTINTO ŽENKLINIMO PAVYZDŽIAI +++++ TIFF +++++ +++++ TIFF +++++ +++++ TIFF +++++ Pastaba: Pirmiau pateiktuose pavyzdžiuose vertikalios ir horizontalios linijos schematiškai vaizduoja žibinto sandarą ir nėra patvirtinimo ženklo dalis. Trys patvirtinimo ženklų pavyzdžiai A, B ir C vaizduoja tris galimus apšvietimo įtaiso ženklinimo variantus, kai tą patį sugrupuotų, kombinuotų arba tarpusavyje sujungtų žibintų junginį sudaro du ar daugiau žibintų. Šie patvirtinimo ženklai reiškia, kad įtaisui EEB sudėtinės dalies tipo patvirtinimas suteiktas Nyderlanduose (e 4), jo numeris yra 3333, o įtaisą sudaro: - IA klasės šviesogrąžis atšvaitas, kuriam EEB sudėtinės dalies tipo patvirtinimas suteiktas pagal Direktyvą 76/757/EEB, - 2a kategorijos galinis posūkio rodiklis, kuriam EEB sudėtinės dalies tipo patvirtinimas suteiktas pagal Direktyvą 76/759/EEB, - raudonas galinis gabarito žibintas (R), kuriam EEB sudėtinės dalies tipo patvirtinimas suteiktas pagal Direktyvą 76/758/EEB, - galinis rūko žibintas (F), kuriam EEB sudėtinės dalies tipo patvirtinimas suteiktas pagal šią direktyvą, - atbulinės eigos žibintas (AR), kuriam EEB sudėtinės dalies tipo patvirtinimas suteiktas pagal Direktyvą 77/539/EEB, - stabdymo žibintas (S1), kuriam EEB sudėtinės dalies tipo patvirtinimas suteiktas pagal Direktyvą 76/758/EEB. " --------------------------------------------------